Korkinas

Korkinas () – miestas Rusijoje, Čeliabinsko srityje, 35 km į pietus nuo Čeliabinsko, Pietų Uralo pašlaitėse. Rajono centras. Netoliese praeina geležinkelio atkarpa ir plentas Čeliabinskas–Troickas. Seniau šalia miesto kastos akmens anglys, likęs gilus karjeras. Statybinių medžiagų, kartono pramonė. Į vakarus nuo Korkino yra Tominskojės rūdų sodrinimo kombinatas.

Korkinas pasižymi didele oro, dirvožemio tarša.

Istorija 
Korkinas įkurtas XVIII a. viduryje. Miestas nuo 1942 m. TSRS laikais buvo didelis akmens anglių gavybos centras, veikė cemento, stiklo, metalo štampavimo gamyklos.

Šaltiniai 

Čeliabinsko srities miestai